கேள்வி: திருவள்ளூர் வட்டம் பற்றி நீங்கள் என்ன அறிந்துள்ளீர்கள்?
பதில்:  திருவள்ளூர் வட்டம் , தமிழ்நாடு திருவள்ளூர் மாவட்டம் உள்ள 9 வருவாய் வட்டம் ஒன்றாகும்.[https://tiruvallur.nic.in/revenue-administration/ திருவள்ளூர் மாவட்ட வட்டங்கள்] இந்த வட்டத்தின் தலைமையகமாக திருவள்ளூர் நகரம் உள்ளது. இந்த வட்டம் 9 உள்வட்டம், 168 வருவாய் கிராமம் கொண்டது.[https://cdn.s3waas.gov.in/s39431c87f273e507e6040fcb07dcb4509/uploads/2018/05/2018052092.pdf திருவள்ளூர் வட்டத்தின் உள்வட்டங்களும், 87 வருவாய் கிராமங்களும்] இவ்வட்டத்தில் திருவள்ளூர் ஊராட்சி ஒன்றியம் மற்றும் கடம்பத்தூர் ஊராட்சி ஒன்றியம் உள்ளது.
கேள்வி: திருவள்ளூர் வட்டம் - மக்கள்தொகை பரம்பல் என்பது என்ன?
பதில்: இந்திய மக்கள் தொகை கணக்கெடுப்பு, 2011 இவ்வட்டம் 407,048 மக்கள்தொகை கொண்டது. மக்கள்தொகையில் 203,911 ஆண்களும், 203,137 பெண்களும் உள்ளனர். 103,241 குடும்பங்கள் கொண்ட இவ்வட்ட மக்கள்தொகையில் 71.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.19% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 41871 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 138,049 மற்றும் 7,057 ஆகவுள்ளனர். மக்கள்தொகையில் இந்து சமயம் 90.91%, இசுலாமியர்கள் 2.25% , கிறித்தவர்கள் 6.15% மற்றும் பிறர் 0.59% ஆகவுள்ளனர்.[https://www.censusindia.co.in/subdistrict/thiruvallur-taluka-tamil-nadu-5698 திருவள்ளூர் வட்டத்தின் மக்கள்தொகை பரம்பல்]